Diari Oficial de la Generalitat Valenciana


Sumari del DOGV 6484, del 21-03-2011 (2011/3072)

RESOLUCIÓ d'11 de març de 2011, del conseller de Solidaritat i Ciutadania, sobre les ajudes destinades al finançament d'equipaments, senyalització i mobiliari urbà en xicotets municipis i entitats locals menors de la Comunitat Valenciana, convocades per Orde de 19 de novembre de 2010.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6484

Data del DOGV
:   21-03-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/3072


Data del document
:   11-03-2011

Organisme emissor
:   Conselleria de Solidaritat i Ciutadania

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ d'11 de març de 2011, del conseller de Solidaritat i Ciutadania, sobre les ajudes destinades al finançament d'equipaments, senyalització i mobiliari urbà en xicotets municipis i entitats locals menors de la Comunitat Valenciana, convocades per Orde de 19 de novembre de 2010. [2011/3072]  
I. Per Orde de 19 de novembre de 2010, del conseller de Solidaritat i Ciutadania, publicada en el Diari Oficial de la Comunitat Valenciana, número 6406, de 26 de novembre de 2010, es van convocar ajudes destinades al finançament d'equipaments, senyalització i mobiliari urbà en xicotets municipis i entitats locals menors de la Comunitat Valenciana amb població inferior a 1.500 habitants.  
II. De conformitat amb el que preveu la base sisena de l'Orde de 19 de novembre de 2010, per a la concessió o denegació d'ajudes, en règim de concurrència competitiva, Així com per determinar-ne el percentatge, es tindran en compte els criteris següents:   
- Recursos pressupostaris de la corporació: fins a 3 punts.  
- Xifres oficials de població d'acord amb el Reial Decret 1918/2009, d'11 de desembre: fins a 3 punts.  
- Coherència entre l'actuació proposada i els objectius perseguits en la base primera de l'orde: fins a 4 punts.  
III. De conformitat amb el que establix la base cinquena, la comissió avaluadora, després de l'estudi i valoració de les sol·licituds presentades, ha elevat la corresponent proposta de resolució.  
IV. En virtut de tot això, atesa la proposta de resolució elevada per la comissió avaluadora i fent ús de les facultats atribuïdes per la base setena apartat segon de l'Orde de 19 de novembre de 2010 per la qual es convoquen subvencions destinades al finançament d'equipaments, senyalització i mobiliari urbà en xicotets municipis i entitats menors de la Comunitat Valenciana amb una població inferior a 1.500 habitants per a l'any 2011, resolc:  
  
  
Primer   
Concedir als municipis i entitats locals menors que s'indiquen en l'annex I les quantitats allí expressades en concepte d'ajudes destinades al finançament d'equipaments, senyalització i mobiliari urbà en xicotets municipis i entitats locals menors, amb càrrec a la línia de subvenció T4230000, inclosa en el programa 125.10 del Pressupost de la Generalitat, Administració Local.  
  
Segon   
Denegar a l'entitat local citada en l'annex II l'ajuda sol·licitada pel motiu que s'hi expressa.  
  
Tercer   
Considerar que han desistit de la seua sol·licitud els interessats relacionats en l'annex III de la present resolució, pels motius exposats en el dit annex i, en conseqüència, procedir al seu arxivament.  
  
Quart   
Establir un termini de 15 dies naturals, comptats a partir del següent a la publicació de la present resolució en el Diari Oficial de la Comunitat Valenciana, com a data límit de presentació de la documentació justificativa. El pagament d'estes ajudes serà total a la justificació del compliment d'allò que s'ha convingut, per a la qual cosa els beneficiaris hauran de presentar.   
- Certificat de la inversió subvencionada, segons el model expressat en el document quart de l'orde de convocatòria (certificat de gastos).   
  
- Còpia compulsada de les factures reglamentàries, segons la normativa vigent.  
  
Cinqué   
L'ajuda concedida es veurà reduïda proporcionalment en el cas que la justificació dels gastos realitzats no arribe a la quantia assenyalada.  
  
Sisé   
La no-presentació de la justificació del gasto en el termini fixat donarà lloc a la pèrdua de la subvenció i la seua consegüent revocació. En la tramitació del procediment es garantirà en tot cas l'audiència de l'interessat.  
Contra la present resolució que posa fi a la via administrativa es podrà potestativament, realitzar el requeriment a què es referix l'article 44 de la Llei 29/1998, de 13 de juliol, Reguladora de la Jurisdicció Contenciosa Administrativa, en el termini de dos mesos des de la seua notificació, o bé es podrà interposar recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana, en el termini de dos mesos des de la seua notificació. Tot això de conformitat amb el que disposen els articles 10, 44 i 46 de l'esmentada Llei 29/1998, de 13 de juliol, Reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
València, 11 de març de 2011.- El conseller de Solidaritat i Ciutadania: Rafael Blasco Castany.  
  
  
ANNEX I  
  
Ajudes concedides  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
ANNEX II  
  
Sol·licituds denegades  
  
Núm. expedient Municipi Causa denegació  
I/247/11 La Pobla de Benifassà Incompliment base quarta  
  
(1) Base quarta. Formalització de sol·licituds i termini de presentació.  
1. El termini per a la presentació de sol·licituds serà de vint dies hàbils des de l'endemà de la publicació de la present orde en el Diari Oficial de la Comunitat Valenciana. L'incompliment d'este termini determinarà la inadmissió de la sol·licitud.  
2. Les sol·licituds de subvenció, tant la sol·licitud general de subvenció com l'específica d'esta ajuda, acompanyades de la documentació requerida es formularan en els models oficials que figuren com a annex II d'esta orde i aniran dirigides a la Direcció General de Cohesió Territorial, de la Conselleria de Solidaritat i Ciutadania (Registre General de la Conselleria de Solidaritat i Ciutadania, plaça de Sant Nicolau, 2, 46682 València).  
  
  
ANNEX III  
  
Sol·licituds desistides  
  
Núm. expedient Municipi Causa desistiment  
I/042/11 La Jana Incompliment base cinquena  
I/252/11 Confrides Incompliment base cinquena  
  
(2) Base cinquena. Instrucció.  
  
1. L'òrgan competent per a l'ordenació i instrucció del procediment serà la Direcció General de Cohesió Territorial.  
2. Si la sol·licitud no reunix els requisits i documents que s'assenyalen en la base quarta es requerirà a l'interessat perquè, en un termini de 10 dies, esmene la falta o acompanye els documents preceptius, amb indicació que, si no ho fera així, es considerarà que ha desistit de la seua petició amb resolució prèvia d'acord amb l'article 71, apartat 1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.